Koliko sam besplatno poduka podijelila? Tko to zna. Imam jednog brata i sestru koje podučavam skoro tri godine. Ma podijelila sam sate i sate. Recimo samo u zadnjih pola godine moje je besplatne poduke primilo najmanje dvadesetero djece. Neki više, neki manje sati. Silno sam sretna kad ispravno progovore, silno. A tek kad neki stignu s dvojke do petice! Ili kad i sami krenu pomagati razrednim kolegama. Volontirati… ma to je neopisivi osjećaj sreće.